2 ຄົນເສຍຊີວິດ ບາດເຈັບ 7 ຄົນ ໃນການໂຈມຕີທີ່ອັຟການີສຖານ
2 ຄົນເສຍຊີວິດ ບາດເຈັບ 7 ຄົນໃນການໂຈມຕີ ທີ່ກະຊວງປ້ອງກັນປະເທດອັຟການີສຖານ
ບັນດາເຈົ້າໜ້າທີ່ອັຟການີສຖານກ່າວວ່າ ຜູ້ວາງລະເບີດ ສະລະຊີບຄົນນຶ່ງທີ່ໃສ່ເຄືອງແບບທະຫານໄດ້ລະດົມຍິງ ຢູ່ໃນກະຊວງປ້ອງກັນປະເທດໃນກຸງຄາບູລ ເຮັດໃຫ້ປະ ຊາຊົນຢ່າງນ້ອຍ 2 ຄົນເສຍຊີວິດ ແລະ 7 ຄົນໄດ້ຮັບ ບາດເຈັບ ບັນດາເຈົ້າໜ້າທີ່ກ່າວວ່າ ຜູ້ໂຈມຕີໄດ້ຖືກຂ້າຕາຍ ກ່ອນ ທີ່ຜູ້ກ່ຽວຈະບີບ ກະນວນລະເບີດໃຫ້ແຕກຂຶ້ນ ພວກຕາລີບານໄດ້ອ້າງເອົາຄວາມຮັບຜິດຊອບໃນການໂຈມ ຕີດັ່ງກ່າວ ໂດຍເວົ້າວ່າເປົ້າໝາຍຂອງຕົນແມ່ນທ່ານ Gerard Longuet ລັດຖະມົນຕີປ້ອງກັນປະເທດຝຣັ່ງ ແຕ່ແນວໃດ ກໍຕາມເຈົ້າໜ້າທີ່ຝຣັ່ງກ່າວວ່າ ທ່ານ Longuet ບໍ່ໄດ້ຢູ່ໃນກະຊວງປ້ອງກັນປະເທດເວລາການໂຈມຕີເກີດຂຶ້ນນັ້ນ ອຸບັດເຫດທີ່ເກີດຂຶ້ນໃນກະຊວງປ້ອງກັນປະເທດນີ້ ແມ່ນຄັ້ງຫລ້າສຸດໃນການໂຈມຕີຫລາຍບັ້ນຕິດຕໍ່ກັນມາໂດຍພວກໂຈມຕີທີ່ປອມໂຕໃສ່ເຄື່ອງແບບທະຫານອັຟການີສຖານນັ້ນ ສ່ວນໃນແຫ່ງອື່ນໆຢູ່ໃນອັຟການິສຖານໃນວັນຈັນມື້ນີ້ລະເບີດແຄມທາງລູກນຶ່ງໄດ້ແຕກຂຶ້ນເຮັດ ໃຫ້ຕຳຫຼວດ 6 ຄົນເສຍຊີວິດ ເຈົ້າໜ້າທີ່ເວົ້າວ່າ ພວກຕຳຫຼວດພວມເດີນທາງໄປເມືອງ Ghazni ເວລາລົດເຂົາເຈົ້າ ຢຽບລະເບີດ ພວກຕາລີບານໄດ້ອ້າງເອົາຄວາມຮັບຜິດຊອບໃນການ ໂຈມຕີຄັ້ງນີ້